alexandrainst/scandi-wiki huggingface dataset:
Finsterwalderbreen

Finsterwalderbreen er ein isbre, 3 km brei og 16 km lang, som flyt sørvest frå det sentrale platået i Graham Land i Antarktis, mot enden av Lallemandfjorden. Munningen ligg mellom munningen av Haefelibreen og Klebelsbergbreen, og dei tre breane flyt saman med Sharpbreen der denne møter fjorden. Han vart først kartlagt frå platået i 1946–47 av Falkland Islands Dependencies Survey, og vart namngjeven av dei etter Sebastian Finsterwalder og sonen hans, Richard Finsterwalder, to tyske glasiologar.

Kjelder 

Isbrear i Graham Land
Loubet Coast
Flaskbreen

Flaskbreen , er ein slak isbre, 46 km lang, som flyt aust frå Bruce Plateau og ut i Scarfjorden mellom Daggoo Peak og Spouter Peak i Graham Land i Antarktis. Den nedre delen av denne breen vart kartlagt og fotografert av Falklands Islands Dependencies Survey (FIDS) i 1947. Heile breen vart fotografert av Falkland Islands and Dependencies Aerial Survey Expedition i 1955–56, og kartlagt frå FIDS i 1957. Han vart namngjeven av UK Antarctic Place-Names Committee etter ein matros på kvalbåten Pequod i Herman Melville-romanen Moby-Dick.

Sjå òg

 Isbrear i Antarktis
 Isstraumar i Antarktis

Kjelder

Isbrear i Graham Land
Oscar II Coast
Fleecebreen

Fleecebreen er ein sidebre som flyt inn i nordsida av Leppardbreen, kring 1,  9 km aust for Moider Peak, på austsida av Graham Land i Antarktis. Stadnamnet er eit av fleire i nærleiken som av UK Antarctic Place-Names Committee fekk namn etter eit kvalfangsttema.  Fleece var kokken ombord på «Pequod» i Herman Melville-romanen Moby-Dick.

Kjelder 

Isbrear i Graham Land
Oscar II Coast
Flintbreen

Flintbreen er ein isbre som flyt sør ut i Whirlwindfjorden mellom Demorestbreen og Cape Northrop, på austkysten av Graham Land i Antarktis. Han vart oppdaga av sir Hubert Wilkins på flyturen hans den 20. desember 1928, og fotografert frå lufta av U.S. Antarctic Service i 1940. Han vart kartlagt i 1947 av Falkland Islands Dependencies Survey, som namngav han etter glasiologen Richard F. Flint, ein geologiprofessor ved Yale University.

Kjelder 

Isbrear i Graham Land
Foyn Coast
Herman Melville

Herman Melville () var ein amerikansk forfattar, essayist og poet. Hovudverket til Melville, Moby Dick (1851), har ein særs viktig plass i amerikansk litteratur og er rekna som del av verdslitteraturen.

Herman Melville var fødd til velstand, men faren mista både forstanden og formuen, og Herman måtte tidleg ut i arbeidslivet. Som ung var han i fleire omgangar til sjøs, først som tener på eit passasjerskip frå New York til Liverpool i 1839, men mest skjelsetjande på kvalfangstskuta «Acushnet» i Stillehavet frå 1841. Røynslene frå den første sjøreisa finst mellom anna i romanen Redburn (1849). Han gifta seg i 1847 med Elizabeth Shaw; dei fekk fire born. Familien budde frå 1850 i Pittsfield i Massachusetts, og frå 1863 i New York.

Debuten med Typee i 1846 vart den første av seks bøker på seks år der han utnyttar røynslene frå tida ombord. 

I åra etter debuten las Melville mykje, og knytte kontakt med litterært skulerte forfattarar som Nathaniel Hawthorne – som han dediserte Moby Dick til; og han ønsket etter kvart å sameine den realistiske skildringa i sjøromanane med høgare litterære ambisjonar om å «skildra livsens grunnvilkår». Dette prøvde han først i Mardi (1849), som med sine abstraksjonar og allegoriar vart uvenleg mottatt i samtida. Med Moby Dick lukkast han derimot med å skape «ei fantastisk blanding av realistisk roman, naturvitskapleg reisejournal og prosalyriske visjonar» Verket vart likevel ikkje særleg god motteke ved utgjevinga, og fekk først sin noverande posisjon som klassikar då Melville vart oppdaga på ny i 1920-åra. Moby Dick vert til og med i nokre verk framstilt som eit «rejält fiasko», og då heller ikkje romanen Pierre (1852) gjorde lukke hos publikum med sin «lammande ambivalens overfor mennesket sjølv», mista Melville etter kvart trua på at han kunne livnære seg og familien som forfattar. 

I 1863 vart han tollinspektør i New York, og vart verande i dette yrket. I den seinare forfattarskapen kan ein nemne Bartleby (1853), ei surrealistisk kvardagshistorie frå kontormiljø, Benito Cereno (1855) om eit mytteri og den uferdige Billy Budd, som først utkom i 1924.

På norsk finst Tai-pi (1941, Typee), Billy Budd (1949), Redburn (1953) og Moby Dick. Novella «Bartleby» finst i antologien Amerika forteller. 1 (1973).

Kjelder
Denne artikkelen bygger på «Herman Melville» frå ,  den 27. desember 2013. 
 oppgav desse kjeldene:

Bakgrunnsstoff 
Tekstar av Melville på Project Gutenberg
Intervju: Bjørn Alex Herrman om å oversette Moby-Dick  ved litteraturklubben.no
 melville.org

USA-amerikanske forfattarar
USA-amerikanske forfattarar av reiseskildringar
USA-amerikanske novellistar
Folk frå New York City
Tante Pose

Tante Pose er ein norsk filmkomedie frå 1940 regissert av Leif Sinding og produsert av Merkur Film AS ved Gustav Martinsen. Han byggjer på ei forteljing av Gabriel Scott.

Filmen hade premiere 27. august 1940, og har sidan blitt send fleire gonger på norsk fjernsyn til jul. Han blei send på fjernsyn første gong i jula 1970.

Musikken i filmen, mellom anna tittelsongen «Tante Pose», blei komponert av Jolly Kramer-Johansen.

Handling
Filmen byrjar under julestria i hushaldninga til sorenskrivar Nicolai Bals (Einar Vaage). Uventa melder systera hans, Blanca (Henny Skjønberg) med kallenamnet «Tante Pose», at ho vil koma på besøk. Tante Pose viser seg å vera ei gretten gamal peparmøy som ligg i konflikt med svigerfaren til sorenskrivaren og ungdommen i huset.

Roller
Henny Skjønberg - Blanca Bals, «Tante Pose»
Einar Vaage- sorenskrivar Nicolai Bals
Miriam Neels-Hansson- Rakel Bals, kona til sorenskrivaren
Thora Neels-Hansson (Nøste Schwab)- Antoinette Bals, dotter 
Eva Lunde- Ruth Bals, dotter
Ellen Nicola - Kirsten Bals, dotter
Sten Steenfeldt-Foss- Vesle-Thor Bals, son
Beth Birkedal - Sigrid Bals, dotter
Hans Bille- Oberst Hans Thue, far til Rakel
Ragna Breda - Marianne, hushalderske
Lizzie Prahl - Mademoiselle de Polignac, guvernanta til barna
Georg Richter - Fredrik Münster, stud. jur.
Knut Wigert - Paul Waage, stud. med.
Joachim Holst-Jensen- sakførar Plum
Tryggve Larssen- doktoren
Thorleif Mikkelsen - Ola husmann
Folkman Schaanning - prosten
Liv Uchermann Selmer - prostinna
Lars Nordrum - Olaf, sonen til prosten

Høyrespelversjon
I 1939 produserte og sende NRK Radio ein tre timar lang høyrespelversjon dramatisert av Peter Lykke-Seest. Gunnar Neels-Hansson var instruktør. Denne blei send 1. nyttårsdag 1940.

Kjelder

Denne artikkelen bygger på «Tante Pose» frå ,  den 27. desember 2013.

Bakgrunnsstoff

Klipp av filmen ved Filmarkivet

Filmar frå 1940
Norske filmar frå 1940-åra
Norske filmkomediar
Julefilmar
Norskspråklege filmar
Norske filmar
Forbesbreen i Graham Land

Forbesbreen er ein isbre som flyt vestover og ut i nordausthjørnet av Square Bay, på vestkysten av Graham Land i Antarktis. Han er  19 km lang, 7,5 km brei midt på og kring 3,5 km brei ved munningen. Den nedre delen av isbreen vart først kartlagt i 1936 av British Graham Land Expedition under Rymill. Landmålingar vart fullført i 1946–48 av Falkland Islands Dependencies Survey som namngav breen etter James David Forbes, ein skotsk fysikar som var kjend for det banebrytande arbeidet sitt innan glasiologi.

Kjelder 

Isbrear i Graham Land
Fallières Coast
Forelbreen

Forelbreen er ein isbre, 1,  9 km brei og 7,5 km lang, som flyt sørvest ut i Blind Bay, på vestkysten av Graham Land i Antarktis. Han vart først grovt kartlagt i 1936 av British Graham Land Expedition under Rymill. Den nedre delen vart kartlagt i 1949 av Falkland Islands Dependencies Survey og breen vart namngjeven av dei etter François-Alphonse Forel, ein kjend sveitsisk isbrefysikar og forfattar, og den første presidenten i International Commission of Glaciers i 1894.

Kjelder 

Isbrear i Graham Land
Loubet Coast
Francabreen

Francabreen er ein isbre i Antarktis, som flyt nordaust til botnen av Solbergfjorden ved Bowman Coast, sør for Houser Peak. Isbreen vart fotografert frå lufta av U.S. Antarctic Service i 1940, og U.S. Navy i 1966. Han vart kartlagt av Falkland Islands Dependencies Survey i 1946–48, og vart namngjeven av Advisory Committee on Antarctic Names i 1977 etter dr. Fernando E. Franca, ein militærlege og stasjonsstyrar ved Palmer-stasjonen i 1974.

Kjelder

Isbrear i Graham Land
Bowman Coast
Frickerbreen

Frickerbreen er ein isbre, 19 km lang, som ligg like nord for Monnier Point og flyt nordaustover til sørvestsida av Millfjorden, på austkysten av Graham Land i Antarktis. Han vart kartlagt av Falkland Islands Dependencies Survey (FIDS) og fotografert frå lufta av Ronne antarktiske forskingsekspedisjon i 1947, og vart namngjeven frå FIDS etter Karl Fricker, ein tysk historikar som skreiv om Antarktis .

Kjelder

Isbrear i Graham Land
Foyn Coast
Friederichsenbreen

Friederichsenbreen er ein isbre, 7 nautiske mil lang, som flyt austover og ut i Cabinetfjorden, like nord for Mount Hulth, på austkysten av Graham Land i Antarktis. Han vart kartlagt av Falkland Islands Dependencies Survey (FIDS) og fotografert frå lufta av Ronne antarktiske forskingsekspedisjon i 1947. Han vart namngjeven av FIDS etter Ludwig Friederichsen, ein tysk kartograf som i 1895 publiserte eit kart basert på all utforsking av Den antarktiske halvøya og Sør-Shetlandsøyane som fanst til då.

Kjelder

Isbrear i Graham Land
Foyn Coast
Emomalii Rahmon

Emomalii Rahmon () er ein tadsjikisk politikar og tidlegare kommunist. Han var statssjef og formann i det tadsjikiske øvste sovjetet mellom 1992 og 1994. Han har vore president av Tadsjikistan sidan 1994, med attval i 1999, 2006 og 2013. Den gjeldande presidentperioden endar i 2020.

Kjelder 

Tadsjikiske presidentar
Tadsjikiske politikarar
Funkbreen

Funkbreen er ein isbre som flyt ut i Beascochea Bay sør for Frölich Peak, på vestkysten av Graham Land i Antarktis. Han vart først kartlagt av Den franske antarktisekspedisjonen, 1908–10, under Jean-Baptiste Charcot. Han vart namngjeven av UK Antarctic Place-Names Committee i 1959 etter Casimir Funk, ein amerikansk (tidlegare polsk) biokjemikar som ved Lister Institute i London i 1912 la fram teorien om vitaminar.

Kjelder

Isbrear i Graham Land
Graham Coast
Polen og Antarktis
Gibbsbreen

Gibbsbreen er ein isbre, 9 km lang, som flyt søraust og ut i den nordlege delen av Mercator forlandsbre på austsida av Den antarktiske halvøya. Denne og Nenybreen, som flyt nordvest, dekkjer eit tverrgåande søkk mellom Mercator forlandsbre og Nenyfjorden på vestsida av Den antarktiske halvøya. Gibbsbreen vart fotografert frå lufta og først kartlagt av U.S. Antarctic Service i 1939–41, og Ronne antarktiske forskingsekspedisjon i 1947–48. Han vart namngjeven av UK Antarctic Place-Names Committee etter Peter M. Gibbs frå Falkland Islands Dependencies Survey, ein landmålar ved Horseshoe Island i 1957, og sjef på Stonington Island i 1958, som var ansvarleg (i lag med P. Forster) for den første bakkebaserte landmålinga av isbreen.

Kjelder

Isbrear i Graham Land
Fallières Coast
Goodwinbreen

Goodwinbreen er ein isbre som flyt vest og ut i Flandres Bay sør for Pelletan Point på vestkysten av Graham Land i Antarktis. Han vart kartlagt av Belgica-ekspedisjonen under Gerlache, 1897–99. Han vart namngjeven av UK Antarctic Place-Names Committee i 1960 etter Hannibal Goodwin, ein amerikansk pastor som fann opp ein type fotofilm i 1887.

Kjelder

Isbrear i Graham Land
Danco Coast
Gouldbreen

Gouldbreen er ein isbre, 22 km lang, på austkysten av Graham Land i Antarktis, som flyt søraustover og ut i Millfjorden, vest for Aagaardbreen. Han vart først kartlagt av Falklands Islands Dependencies Survey i 1946–47, og namngjeve «East Gouldbreen». I lag med «West Gouldbreen» vart han rapportert å fylle eit tverrgåande søkk over Graham Land, men ytterlegare landmåling i 1957 avslørte at det ikkje var noko topografisk samanheng mellom dei to. Namnet Gouldbreen, etter Rupert T. Gould, ein britisk polarhistorikar og kartograf, vert i dag berre nytta om denne breen, medan den vestlege breen har fått namnet Erskinebreen.

Kjelder

Isbrear i Graham Land
Foyn Coast
Greenbreen

Greenbreen er ein isbre på austsida av Graham Land i Antarktis, 9 km lang og 7,5 km brei, som flyt frå platået nordaust og så aust til vestsida av Hektoriabreen. Han vart kartlagt av Falkland Islands Dependencies Survey (FIDS) i 1955, og vart namngjeven av UK Antarctic Place-Names Committee etter John R. Green, leiar for FIDS ved Deceptionøya i 1950 og ved Argentine Islands i 1951.

Kjelder

Isbrear i Graham Land
Oscar II Coast
Gregorybreen

Gregorybreen er ein isbre som flyt ut i Cierva Cove nord for Breguetbreen, på vestkysten av Graham Land i Antarktis. Han vart vist på argentinske kart frå 1957. Isbreen vart namngjeven av UK Antarctic Place-Names Committee i 1960 etter H. Franklin Gregory, ein amerikansk pioner i utviklinga og bruken av helikopter.

Kjelder

Isbrear i Graham Land
Davis Coast
Grimleybreen

Grimleybreen er ein sidebre, 9 km lang og 5,5 km brei, og som ligg 3 nautiske mil nord for Sunfixbreen og flyt aust-nordaust ut i Caseybreen nord i Palmer Land i Antarktis. Isbreen vart fotografert frå lufta av U.S. Antarctic Service den 28. september 1940, og av Ronne antarktiske forskingsekspedisjon den 22. desember 1947. Han vart kartlagt av Falkland Islands Dependencies Survey (FIDS) i desember 1960 og vart namngjeven av UK Antarctic Place-Names Committee etter Peter H. Grimley frå FIDS, ein geolog ved Horseshoe Island og Stonington Island i 1960.

Kjelder

Isbrear i Graham Land
Fallières Coast
Grubb-breen

Grubb-breen er ein isbre som flyt ut i Lester Cove i Andvord Bay, vest for Bagshawebreen, på vestkysten av Graham Land i Antarktis. Isbreen finst på eit argentinsk kart i 1952. Han vart namngjeven av UK Antarctic Place-Names Committee i 1960 etter Thomas Grubb, ein irsk optikar som designa og innførte den første aplanatiske kameralinsa i 1857.

Kjelder

Isbrear i Graham Land
Danco Coast
Haefelibreen

Haefelibreen er ein isbre, 3 km brei og 10 km lang, som ligg på Pernik Peninsula ved Loubet Coast i Graham Land i Antarktis, på nordvestsida av Finsterwalderbreen og flyt sør-sørvest mot enden av Lallemandfjorden. Med Finsterwalder- og Klebelsbergbreen, flyt han saman med Sharpbreen der denne møter fjorden. Han vart først kartlagt i 1946–47 av Falkland Islands Dependencies Survey og vart namngjeven av dei etter Robert Haefeli, ein sveitsisk glasiolog.

Kjelder

 SCAR Composite Gazetteer of Antarctica.

Isbrear i Graham Land
Loubet Coast
Hamblinbreen

Hamblinbreen er ein isbre som flyt til søraustsida av Widmark forlandsbre i Graham Land i Antarktis. Han vart fotografert av Hunting Aerosurveys Ltd i 1955–57, og kartlagt frå desse bileta av Falkland Islands Dependencies Survey. Han vart namngjeven av UK Antarctic Place-Names Committee i 1959 etter Theodore Hamblin (1890–1952), ein engelsk optikar som i 1930-åra var med på utviklinga av eit nytt design for snøbriller.

Kjelder

Isbrear i Graham Land
Loubet Coast
Hariotbreen

Hariotbreen er ein isbre som flyt nordvest langs sørsida av Morgan Upland før han snur vestover og inn i Wordieisen, langs vestkysten av Den antarktiske halvøya. Han vart grovt kartlagt av British Graham Land Expedition i 1936–37, og den øvre delen vart fotografert frå lufta av Ronne antarktiske forskingsekspedisjon i 1947. Isbreen vart kartlagt frå bakken av medlemmar frå Falkland Islands Dependencies Survey som kryssa breen i desember 1958, og vart namngjeven av UK Antarctic Place-Names Committee etter Thomas Hariot, ein engelsk matematikar som lagde nye navigasjonsmetodar under sir Walter Raleigh.

Kjelder

Isbrear i Graham Land
Fallières Coast
Heimbreen

Heimbreen er ein isbre, 15 km lang, søraust på Arrowsmith Peninsula, som flyt sør til han flyt saman med isen i Jones Channel, på vestkysten av Graham Land i Antarktis. I lag med Antevsbreen i nord, dekkjer han eit tverrgåande søkk som strekkjer seg mot den sørvestlege delen av Lallemandfjorden. Heimbreen vart oppdaga frå lufta i 1936 av British Graham Land Expedition under Rymill. Den nedre delen vart kartlagt i 1949 av Falkland Islands Dependencies Survey og breen vart namngjeven av dei etter Albert Heim, ein sveitsisk glasiolog som i 1885 skreiv Handbuch der Gletscherkunde.

Kjelder

Isbrear i Graham Land
Loubet Coast
Hektoriabreen

Hektoriabreen er ein isbre som flyt sør frå området kring Mount Johnston ut i Larsenisen like vest for Shiver Point, på austkysten av Den antarktiske halvøya. Namnet «Hektoria Fiords» vart gjeve av sir Hubert Wilkins under flyturen hans den 20. desember 1928, etter SS «Hektoria», som hadde ført han til Deceptionøya. Etter landmålingar av Falkland Islands Dependencies Survey (FIDS) i 1947, kunne ikkje breen identifiserast, men under ei ny landmåling av FIDS i 1955, vart den «lange isfyllte fjorden» til Wilkins identifisert som denne breen og to korte unamngjevne

Kjelder

Isbrear i Graham Land
Oscar II Coast
Henrykbreen

Henrykbreen er ein isbre på Arctowski Peninsula på Danco Coast i Antarktis, med ein dalbotn ved toppen. Han flyt sørvest mellom Wild Spur og Hubl Peak og ut i Errera Channel. Isbreen vart namngjeven i samband med halvøya etter Henryk Arctowski frå  den polske antarktisekspedisjonen kring 1993.

Kjelder

Isbrear i Graham Land
Polen og Antarktis
Danco Coast
Hensonbreen

Hensonbreen er ein isbre som flyt nordover frå Detroit Plateau i Graham Land i Antarktis, og flyt saman med Wright forlandsbre kring 3,5 km sørvest for Hargrave Hill. Han vart kartlagt frå flyfoto tekne av Hunting Aerosurveys Ltd (1955–57), og vart namngjeven av UK Antarctic Place-Names Committee etter William S. Henson som utforma eit motordriven modellfly (1842–43) som førte til omfattande luftfartsforsking og utvikling.

Kjelder

Isbrear i Graham Land
Davis Coast
Hotinebreen

Hotinebreen er ein isbre, 19 km lang, som er delt ved munningen av Mount Cloos. Han  flyt vest og ut i både Deloncle Bay og Girard Bay på Kiev Peninsula, på vestkysten av Graham Land i Antarktis. Han vart først kartlagt av Belgica-ekspedisjonen under Gerlache, 1897–99, og vart namngjeven av UK Antarctic Place-Names Committee i 1959 etter brigadegeneral Martin Hotine som var direktør i Overseas Surveys.

Kjelder

 SCAR Composite Gazetteer of Antarctica.

Isbrear i Graham Land
Graham Coast
Hermesbreen

Hermesbreen er ein isbre, 15 km lang, som flyt vest og ut i Weyerhaeuserbreen sør i Graham Land i Antarktis. Han vart kartlagt i januar 1960 av Falkland Islands Dependencies Survey som oppdaga breen etter fleire mislukka forsøk på å finne ei rute ut av fjella aust for Earnshawbreen. Breen var ei ideell rute attende til kjend land og vart derfor kalla opp etter Hermes, veg-guden i gresk mytologi. Han fekk dette namnet av UK Antarctic Place-Names Committee og var opphavet til ideen om å kalla opp andre landskapstrekk i området etter greske gudar.

Kjelder

Isbrear i Graham Land
Fallières Coast
Hessbreen

Hessbreen er ein isbre, 9 km lang, som flyt aust-nordaust mellom bratte fjellveggar til enden 19 km sørvest for Monnier Point, på austkysten av Graham Land i Antarktis. Han vart kartlagt i 1947 av Falkland Islands Dependencies Survey, som namngav han etter Hans Hess, ein tysk glasiolog.

Kjelder

Isbrear i Graham Land
Foyn Coast
Hoekbreen

Hoekbreen er ein isbre som flyt ut i Dimitrov Cove på nordvestkysten av Velingrad Peninsula på Graham Coast i Graham Land i Antarktis, sør for Islas Llanquihue. Han vart kartlagt av British Graham Land Expedition under Rymill i 1934–37, og vart namngjeven av UK Antarctic Place-Names Committee i 1959 etter Henry W. Hoek (1878–1951), ein tidleg sveitsisk (tidlegare tysk) ski-fjellklatrar som skreiv ein av dei tidlegaste skihandbøkene.

Kjelder

 SCAR Composite Antarctic Gazetteer.

Isbrear i Graham Land
Graham Coast
Hopkinsbreen

Hopkinsbreen er ein isbre som flyt ut i Darbel Bay sør for Erskinebreen, på vestkysten av Graham Land i Antarktis. Han vart fotografert av Hunting Aerosurveys Ltd i 1955–57, og kartlagt frå desse bileta av Falkland Islands Dependencies Survey. Han vart namngjeven av UK Antarctic Place-Names Committee i 1958 etter sir Frederick Hopkins, som grunnla det biokjemiske instituttet ved Cambridge University og som utvikla syntetiske diettar og vitaminar. Dette var eit ledd i utviklinga av dagens konsentrerte matrasjonar.

Kjelder

Isbrear i Graham Land
Loubet Coast
Hugibreen

Hugibreen er ein isbre som flyt nordover til enden av Holtedahl Bay, på vestkysten av Graham Land i Antarktis. Han vart kartlagt av British Graham Land Expedition under Rymill i 1934–37, og vart namngjeven av UK Antarctic Place-Names Committee i 1959 etter Franz Joseph Hugi, ein sveitsisk lærar som vert kalla «faren til vinterfjellklatring» og som skreiv to banebrytande verk om isbrefenomen.

Kjelder

Isbrear i Graham Land
Graham Coast
Ice Gate-breen

Ice Gate-breen er ein smal hengebre og ein sidebre til Astudillobreen, mellom fjellframspring på vestsida av Dallmeyer Peak på Danco Coast i Antarktis. Han vart namngjeven av den polske antarktisekspedisjonen kring 1992, truleg frå den portlikande utsjånaden til framspringa ved samløpet mellom dei to breane.

Kjelder

Isbrear i Graham Land
Polen og Antarktis
Danco Coast
Jeroboambreen

Jeroboambreen er ein sørvestleg sidebre som flyt saman med Starbuckbreen like aust for Gabriel Peak, på austsida av Graham Land i Antarktis. Toponymet er eit av fleire i nærleiken gjeven av UK Antarctic Place-Names Committee frå Herman Melville-romanen Moby-Dick. «Jeroboam» var skipet som møtte båten «Pequod».

Kjelder

Isbrear i Graham Land
Oscar II Coast
Khudzjand

Khudzjand (tadsjikisk Хуҷанд Khudzjand) er ein by i Tadsjikistan ved utlaupet til elva Sirdarjo i Ferganadalen, 150 km sør for Tasjkent. Han hadde i 2002 147 400 innbyggjarar.

Byen har tekstilindustri (bomull og silke), skotøy- og næringsmiddelindustri. Han har eit universitet frå 1991. Mellom 1936-90 heitte byen Leninabad. Han vart hærteken av Aleksander den store i 329 f.Kr. og av russarane i 1866.

Kjelder 

Byar i Tadsjikistan
Hengebre

Ein hengebre er ein isbre høgt over botnen av ein bredal. Breen strekkjer seg nedover fjellveggen og endar brått før han når hovudbreen nede i dalen. Snøras og isfall er vanleg og fraktar is og snø ned i dalbotnen under.

Steinras og isfall frå ein hengebre var ansvarleg for Kolka-Karmadon-raset i 2002, som tok livet av 125 menneske.

Kjelder
Denne artikkelen bygger på «Hanging glacier» frå ,  den 27. desember 2013. 
 oppgav desse kjeldene:

Isbrear
Jorumbreen

Jorumbreen er ein isbre som flyt aust og ut i Exasperationfjorden, like nord for Caution Point, på austkysten av Graham Land. Han vart kartlagt av Falkland Islands Dependencies Survey (FIDS) i 1947 og 1955. UK Antarctic Place-Names Committee (UK-APC) namngav han etter den skålforma fronten av breen. «Jorum» er eit ord for ei stor drikkeskål.

Kjelder

Isbrear i Graham Land
Oscar II Coast
Kasabovabreen

Kasabovabreen (bulgarsk ледник Касабова, ‘Lednik Kasabova’) er ein 6 km lang og 3,5 km brei isbre på Davis Coast i Graham Land på Den antarktiske halvøya. Han drenerer fjellsidene av Mount Bris, Chubra Peak, Sredorek Peak og Chanute Peak i Korten Ridge, og flyt nordvestover og ut i Orléans Strait inst i Lanchester Bay.

Isbreen er kalla opp etter den bulgarske flypioneren Rayna Kasabova (1897-1957), som deltok i den første balkankrigen og vart den første kvinna som tok del i flykampar den 30. oktober 1912.

Kjelder

 Kasabova Glacier. SCAR Composite Gazetteer of Antarctica.

Isbrear i Graham Land
Bulgaria og Antarktis
Davis Coast
Klebelsbergbreen

Klebelsbergbreen er ein isbre, 13 km lang og 3,5 km brei, som ligg ved sørsida av Finsterwalderbreen og flyt nordvest frå det sentrale platået i Graham Land mot enden av Lallemandfjorden. I lag med Finsterwalder- og Haefelibreen, flyt han inn i Sharpbreen der denne møter fjorden. Han vart først kartlagt frå platået i 1946-47 av Falkland Islands Dependencies Survey (FIDS), og vart namngjeven av dei etter Raimund von Klebelsberg, ein austerriksk glasiolog.

Kjelder

Isbrear i Graham Land
Loubet Coast